Številka: 007-12/2008

Datum: 4. 12. 2017

**MESTNEMU SVETU**

**MESTNE OBČINE PTUJ**

Zadeva**: Predlog Sklepa o povečanju osnovnega kapitala ter o spremembi Akta o ustanovitvi družbe Javne službe Ptuj, d.o.o.**

Na podlagi 23. člena Statuta Mestne občine Ptuj (Uradni vestnik Mestne občine Ptuj, št. 9/07) in v skladu s 76. členom Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15 in 9/17) predlagam mestnemu svetu v obravnavo in sprejempredlog Sklepa o povečanju osnovnega kapitala ter o spremembi Akta o ustanovitvi družbe Javne službe Ptuj, d.o.o.

 **Miran SENČAR,**

 **župan Mestne občine Ptuj**

**Priloge:**

* predlog sklepa,
* Poročilo o stvarnih vložkih.

 **PREDLOG**

**DECEMBER 2017**

Na podlagi 517., 518. in 523. člena Zakona o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15 in 15/17), 10., 13., 15. in 17. člena Odloka o ustanovitvi podjetja Javne službe Ptuj, d. o. o. (Uradni vestnik Mestne občine Ptuj, št. 7/13, 9/14 in 11/16) in 12. člena Statuta Mestne občine Ptuj (Uradni vestnik Mestne občine Ptuj, št. 9/07), je Mestni svet Mestne občine Ptuj na svoji \_\_\_\_\_ seji, dne \_\_\_\_\_, sprejel naslednji

**SKLEP**

**o povečanju osnovnega kapitala ter o spremembi Akta o ustanovitvi**

**družbe Javne službe Ptuj, d.o.o.**

Osnovni kapital družbe Javne službe Ptuj, d.o.o. (v nadaljevanju: družba), v vrednosti 515.050,00 EUR, se poveča za 85.600,00 EUR.

Povečanje osnovnega kapitala se izvede z novim osnovnim vložkom, ki ga zagotovi obstoječi družbenik Mestna občina Ptuj, Mestni trg 1, 2250 Ptuj, z izročitvijo stvarnega vložka v obliki nepremičnine zemljišča s parc. št. 831/4, k.o. 388-Rogoznica, v skupni izmeri 4.242,00 m2.

Ocenjena tržna vrednost stvarnega vložka iz prejšnjega odstavka znaša 85.600,00 EUR.

Celotni znesek osnovnega kapitala družbe Javne službe Ptuj, d.o.o. po povišanju znaša 600.650,00 EUR ter v celoti predstavlja poslovni delež edinega družbenika, Mestne občine Ptuj.

V Aktu o ustanovitvi družbe z omejeno odgovornostjo z dne 17. 7. 2017 (v nadaljevanju: akt) se spremeni 9. člen in sicer tako, da glasi:

*»****9. člen***

*(osnovni kapital in poslovni deleži)*

*(1) Osnovni kapital podjetja znaša nominalno* 600.650,00 *(šeststo tisoč ­šeststo petdeset eurov 00/100) EUR.*

*(2) Celotni znesek osnovnega kapitala predstavlja poslovni delež edinega družbenika Mestne občine Ptuj, in izražen v odstotkih, znaša 100 (sto) %.*

*(3) Ustanoviteljica podjetja lahko sklene, da se poveča osnovni kapital podjetja.«.*

Župan Mestne občine Ptuj je pristojen in pooblaščen, da na podlagi tega sklepa sprejme ali podpiše vse pravne dokumente, potrebne zaradi vpisa povečanja osnovnega kapitala družbe v sodni/poslovni register.

Ta sklep prične veljati z dnem sprejema na Mestnem svetu Mestne občine Ptuj.

Številka: 007-12/2008

Datum:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Obrazložitev:**

V skladu z 10. členom Odloka o ustanovitvi podjetja Javne službe Ptuj, d. o. o. (Uradni vestnik Mestne občine Ptuj, št. 7/13, 9/14 in 11/16; v nadaljevanju: odlok), lahko ustanoviteljica podjetja sklene, da se poveča osnovni kapital podjetja. Glede na 13. člen odloka, o navedenem odloča mestni svet ustanoviteljice. V skladu s 517. členom Zakona o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15 in 15/17; v nadaljevanju: ZGD), se povečanje osnovnega kapitala lahko opravi kot povečanje osnovnega kapitala z vložki ali kot povečanje osnovnega kapitala iz sredstev družbe, pri čemer se za povečanje osnovnega kapitala z izročitvijo enega ali več stvarnih vložkov smiselno uporabljajo določbe o stvarnih vložkih pri ustanovitvi družbe. V skladu s tretjim odstavkom 475. člena ZGD, se kot stvarni vložek lahko zagotovijo premičnine in nepremičnine, pravice in podjetje ali del podjetja.

Glede na to, da smo s strani uprave podjetja Javne službe Ptuj, d.o.o., prejeli predlog za izročitev stvarnega vložka v obliki nepremičnine oziroma za povečanje osnovnega kapitala družbe, smo pripravili predloženo gradivo v zvezi s povečanjem osnovnega kapitala družbe z izročitvijo stvarnega vložka. V gradivu je predlagano, da se osnovni kapital, ki je bil v letošnjem letu nazadnje povečan na 515.050 EUR, dodatno poviša zaradi izročitve stvarnega vložka v obliki nepremičnine. Predmet stvarnega vložka je nepozidano zemljišče na parc. št. 831/4, k.o. Rogoznica, ki je v celoti v lasti Mestne občine Ptuj. Predmetna parcela meri 4.242,00 m2 ter je namenjena za gospodarsko gradnjo. Za parcelo je bilo v mesecu decembru 2016 izdelano cenilno poročilo (naročnik Mestna občina Ptuj), katerega namen je bil ugotoviti tržno vrednost zemljišča za namen ocene stvarnega vložka. Vrednost nepremičnine je bila ocenjena na 85.600 EUR.

Izročitev parcele kot stvarnega vložka se predlaga zaradi načrtovane izgradnje enotnih poslovnih prostorov za potrebe družbe Javne službe Ptuj, d.o.o., na predmetni parceli.

V skladu s 476. členom ZGD, morajo v primeru, ko se za ustanovitev družbe zagotovijo tudi stvarni vložki, družbeniki pred prijavo za vpis v register sestaviti in podpisati poročilo o stvarnih vložkih. V poročilu se navedejo predmeti stvarnih vložkov, dejstva, ki dokazujejo, da vrednost stvarnega vložka ni manjša od višine prevzetega osnovnega vložka, in morebitne obremenitve stvarnega vložka. V skladu z navedenim, je sestavni del tega gradiva tudi poročilo o stvarnih vložkih, ki ga pred vpisom v register podpiše župan.

Izročitev stvarnega vložka družbi Javne službe Ptuj, d.o.o., je obravnavala in potrdila tudi Komisija za vodenje in nadzor postopka razpolaganja s stvarnim premoženjem.

V skladu z navedenim mestnemu svetu predlagam, da predloženi predlog sklepa po obravnavi sprejme.

Pripravila:

Adela Ferme **Miran SENČAR,**

 **župan Mestne občine Ptuj**